[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000009", "text": "Cafodd cynifer o fenywod ysbrydoledig eu henwebu ar gyfer y gwobrau hyn felly mae\u2019n gyflawniad anferthol bod ein Rajma Begum ni wedi ennill gwobr yn y categori \u2018Cyfraniad at y Celfyddydau, Diwylliant, a Chwaraeon\u2019. Mae\u2019r categori hwn yn cydnabod gwaith menywod y mae eu gwaith caled wedi cael effaith gadarnhaol ym maes y celfyddydau a dylunio, diwylliant, a chwaraeon yng Nghymru."}, {"text_idx": "#000010", "text": "Mae gan Rajma bortffolio anferthol o lwyddiannau ym maes chwaraeon ac amrywiaeth a chafodd ei henwebu am ei gallu i ysbrydoli eraill ac arwain newid cadarnhaol. Ar o\u0302l cael ei hethol yn aelod bwrdd Chwaraeon Cymru yn dilyn penodiad gweinidogol yn 2019, mae Rajma wedi gweithio\u2019n ddiflino i helpu\u2019r mudiad gyflawni ei dargedau yn effeithiol ar ben ei ro\u0302l fel cadeirydd Women Connect First a rheoli prosiect Chwaraeon BME Cymru yn CGGC."}, {"text_idx": "#000012", "text": "Mae Rajma yn meddu ar angerdd dwfn am hawliau menywod, cyfiawnder cymdeithasol, a chydraddoldeb ac amrywiaeth ac mae\u2019r wobr hon yn adlewyrchiad go iawn o\u2019i gwaith anhygoel i sicrhau bod pob gweithgarwch chwaraeon a phob gweithgarwch corfforol yn hygyrch ac yn groesawgar i bob agwedd o\u2019r gymuned yng Nghymru."}, {"text_idx": "#000013", "text": "Wrth siarad am ei chyflawniad, meddai Rajma; \u2018Roedd yn fraint i mi dderbyn y wobr ac i dderbyn cydnabyddiaeth o\u2019r effaith gadarnhaol fy mod wedi\u2019i chael ar y sector Chwaraeon a Hamdden dros y 17 o flynyddoedd diwethaf. Gobeithiaf y bydd hyn yn ysbrydoli pobl eraill i ddilyn yn fy olion traed a pharhau a\u0302\u2019r genhadaeth i sicrhau bod pob gweithgarwch chwaraeon yn hygyrch ac yn gyfartal i bawb\u2019."}, {"text_idx": "#000014", "text": "Mae\u2019r gwobrau hyn mor bwysig ar gyfer dathlu\u2019r effaith gadarnhaol sy\u2019n cael ei gwneud gan gynifer o fenywod o gefndiroedd gwahanol ar draws Cymru. Wrth siarad am bwysigrwydd y gwobrau ac am lwyddiant Rajma yn ystod y seremoni, dywedodd yr Athro Meena Upadhyaya, Sylfaenydd EMWWAA: \u2018Mae gwobrau EMWWAA yn taflu golau ar yr amrywiaeth o ddawn leiafrifoedd ethnig fenywaidd yng Nghymru a\u2019u heffaith ar ddiwylliant Cymru. Roedd cynnal seremoni wobrwyo 2021 yn ystod pandemig yn her i ni. Mae\u2019n bleser mawr gennyf longyfarch Rajma Begum ar ennill gwobr y Celfyddydau, Diwylliant, a Chwaraeon EMWWAA. Mae Rajma yn seren y dyfodol ac rwy\u2019n siw\u0302r y bydd hi\u2019n cyflawni llawer. Da iawn Rajma!\u2019"}, {"text_idx": "#000017", "text": "Diweddariad ar canllawiau\u2019r Comisiwn Elusennau"}, {"text_idx": "#000018", "text": "Ymchwil blynyddol y Comisiwn Elusennau"}]